
                                                                                          Avizat Direcția Juridic Contencios
                                                                                          Prin raport de avizare nr. _______/_______


Raport de specialitate
privind atestarea inventarului bunurilor care alcătuiesc domeniul privat al Municipiului Drobeta-Turnu Severin, precum și modificarea Anexei nr. 1 la HCL nr. 21/1999

     Prin referatul de aprobare nr. ________/_____________Primarul Municipiului Drobeta-Turnu Severin, domnul Marius Vasile Screciu, propune adoptarea unui proiect de hotărâre de consiliu local privind atestarea inventarului bunurilor care alcătuiesc domeniul privat al Municipiului Drobeta-Turnu Severin, precum și modificarea Anexei nr. 1 la H.C.L. nr. 21/1999. 
1.  Necesitatea și oportunitatea proiectului
	Potrivit Codului Administrativ, autoritățile publice locale au obligația de a gestiona eficient bunurile aparținând unității administrativ teritoriale în vederea satisfacerii interesului public local.
	În acest scop, raportat la dispozițiile art. 357 din actul normativ precizat mai sus, autoritatea executivă și deliberativă are obligația de a proceda la actualizarea inventarului bunurilor din domeniul privat. 
	O dimensiune a interesului public local o reprezintă obținerea de venituri la bugetul local prin una din modalitățile de exploatare a dreptului de proprietate publică și privată. Astfel, potrivit dispozițiilor art. 297 coroborat cu dispozițiile art. 362 din Codul administrativ, modalitățile de exploatare a dreptului de proprietate publică și privată sunt darea în administrare, concesionarea, închirierea și darea în folosință gratuită.
	În același context, arătăm că, pentru terenul în suprafață de 251 mp, situat în Municipiul Drobeta-Turnu Severin, strada I.L.Caragiale, nr.21, județul Mehedinți-intravilan, a fost încheiat Contractul de concesiune nr.6 din data de 09 mai 1994, concesionar Roșu Lucian, pentru terenul în suprafață de 255 mp, situat în Municipiul Drobeta-Turnu Severin, strada I.L.Caragiale, nr.23, județul Mehedinți-intravilan, a fost încheiat Contractul de concesiune nr.9 din data de 20 iunie 1994, concesionar Adam Aristică, pentru terenul în suprafață de 218 mp, situat în intravilan, Municipiul Drobeta-Turnu Severin, strada I.L.Caragiale, nr.7, județul Mehedinți, a fost încheiat 
Contractul de concesiune nr.2 din data de 09 mai 1994, concesionar Spânu Doru, iar pentru terenul în suprafață de 238 mp, situat în intravilan, Municipiul Drobeta-Turnu Severin, strada I.L. Caragiale, nr.9, județul Mehedinți, a fost încheiat Contractul de concesiune nr.10 din data de 20 iunie 1994, concesionar Botoșanu Pătru.
Din situația de fapt prezentată, rezultă că imobilele-terenuri în discuție se aflau în administrarea Municipiului Drobeta-Turnu Severin la data intrării în vigoare a Legii 18/1991 și, raportat la dispozițiile art.36 din Legea fondului funciar nr.18/1991, cu modificările și completările ulterioare, acestea au intrat în proprietatea municipiului, prin efectul legii. 
Din verificările efectuate, a rezultat că imobilele-terenuri în discuție, deși au intrat în proprietatea municipiului și au fost exploatate prin unul din modurile prevăzute de lege(concesionare), acestea nu au fost inventariate în domeniul privat al municipiului cu valoare de inventar. Ca urmare a concesionării terenurilor menționate, concesionarii au edificat construcții de locuințe private conform autorizațiilor de construire anexate.
Astfel, prin Raportul de evaluare nr. 89T/12.12.2022 realizat de către evaluator autorizat ANEVAR Octavian Bordei pentru imobilul-teren intravilan  în suprafață de 251 mp, situat  pe strada I.L.Caragiale, nr.21, Municipiul Drobeta-Turnu Severin, județul Mehedinți, s-a stabilit o valoare de inventar de 129.160 lei. Prin Raportul de evaluare nr. 90/12.12.2022 realizat de către evaluator autorizat ANEVAR Octavian Bordei pentru imobilul-teren intravilan în suprafață de 255 mp, situat pe strada I.L.Caragiale, nr.23, Municipiul Drobeta-Turnu Severin, județul Mehedinți, s-a stabilit o valoare de inventar de 132.410 lei. Prin Raportul de evaluare nr. 61RF/04.11.2024 realizat de către evaluator autorizat ANEVAR Octavian Bordei pentru imobilul-teren intravilan în suprafață de 218 mp, situat  pe strada I.L.Caragiale, nr.7, Municipiul Drobeta-Turnu Severin, județul Mehedinți, s-a stabilit o valoare de inventar de 103.890 lei. Prin Raportul de evaluare nr. 62RF/04.11.2024 realizat de către evaluator autorizat ANEVAR Octavian Bordei pentru imobilul-teren intravilan în suprafață de 238 mp, situat  pe strada I.L.Caragiale, nr.9, Municipiul Drobeta-Turnu Severin, județul Mehedinți, s-a stabilit o valoare de inventar de 113.530 lei.
Având în vedere situația de fapt și de drept prezentată, propunem aprobarea proiectului de hotărâre privind atestarea inventarului bunurilor care alcătuiesc domeniul privat al Municipiului Drobeta-Turnu Severin, precum și modificarea Anexei nr. 1 la HCL nr. 21/1999.

2.  Analiza  economico - financiară
       Actualizarea inventarului bunurilor care aparțin domeniului privat al Municipiului Drobeta Turnu Severin creează premisele demarării unor investiții bugetate prin diverse surse de finanțare care în mod cert vor contribui la atragerea de venituri la bugetul local.




3.  Beneficiul pentru comunitate
Prin modificările propuse privind inventarul bunurilor din domeniul privat local, se are în vedere crearea de oportunități privind investițiile prin implementarea de noi proiecte fapt ce conduce la dezvoltarea economico-socială.

4.   Legalitatea 
Susținerea proiectului din punct de vedere legal este fundamentată pe dispozițiile  art.36 din Legea fondului funciar nr.18/1991, cu modificările și completările ulterioare și ale art. 357 din O.U.G. nr. 57/05.07.2019 privind Codul administrativ.



	 


          Director Direcția Patrimoniu,                 	 Șef Serviciu Administrare Terenuri,     
                      Radu Lăpădat                      			        	      Felix Nuhaiu  	 




Direcția Arhitect Șef,

Șef Serviciu Urbanism _____________

Șef Serviciu Cadastru  _____________

